b'\n_START_ARTICLE_\nPierre Soubiranne\n_START_SECTION_\nBiografia\n_START_PARAGRAPH_\nNasqu\xc3\xa9 a Ceret. fill de Joan Tadeu Soubiranne i Rondoni, doctor en cirurgia i de Josepa Caterins Do i Marill, era el segon dels tres fills del matrimoni.  La seva preco\xc3\xa7 intel\xc2\xb7lig\xc3\xa8ncia, la riquesa dels seus pares i la previsi\xc3\xb3 del seu oncle sacerdot li va permetre ser adm\xc3\xa8s al seminari menor de Saint Nicolas du Chardonnet dirigida pel pare F\xc3\xa9lix Dupanloup.  D\'all\xc3\xad aniria al Seminari de Saint Sulpice, el nivell del qual \xc3\xa9s m\xc3\xa9s elevat._NEWLINE_Va ser ordenat sacerdot en 1856. Es va unir al primer dels seus mentors, Monsenyor Dupanloup. El segue\xc3\xad fins al bisbat d\'Orleans, on es converteix en 28 anys el seu vicari general apost\xc3\xb2lic. El seu talent te\xc3\xb2leg el va fer anar a Par\xc3\xads, on aviat s\'unir\xc3\xa0 a la direcci\xc3\xb3 de L\'\xc5\x92uvre des \xc3\x89coles d\'Orient com a subdirector. El 27 d\'abril de 1863 Mn Lavigerie cedeix oficialment el seu t\xc3\xadtol de director general de L\'\xc5\x92uvre des \xc3\x89coles d\'Orient a moss\xc3\xa8n Soubiranne, qui dirigia l\xe2\x80\x99\xc5\x92uvre de facto des des 1861. Va ser el segon director general de L\'\xc5\x92uvre des \xc3\x89coles d\'Orient (2 de setembre de 1861 \xe2\x80\x93 27 de gener de 1872) _NEWLINE_Va acompanyar l\'arquebisbe d\'Alger Charles_Lavigerie, al Concili Vatic\xc3\xa0 I. Davant la c\xc3\xa0rrega de treball de moss\xc3\xa8n Lavigerie, el Papa Pius IX nomena Moss\xc3\xa8n Soubiranne bisbe auxiliar d\'Alger en desembre de 1871 amb el t\xc3\xadtol de "in partibus infedelium" (bisbe d\'una di\xc3\xb2cesi desapareguda\xc2\xa0: Sebaste). Monsenyor Soubiranne havia escollit com a escuts episcopals la Creu de Jerusalem i el Sagrat Cor; i per divisa: "Spes in utroque"! Va ser consagrat bisbe missioner el 1872 a l\'esgl\xc3\xa9sia de Sant Agust\xc3\xad de Par\xc3\xads, per l\'arquebisbe d\'Alger. Va secundar brillantment Mn Lavigerie qui li va encarregar la majoria de les tasques administratives. Monsenyor Soubiranne va acabar demanant una di\xc3\xb2cesi a Fran\xc3\xa7a, per\xc3\xb2 Mn. Dupanloup es va negar a deixar-lo tornar a Fran\xc3\xa7a. Com Dupanloup tenia una influ\xc3\xa8ncia real sobre el mariscal Patrice de Mac-Mahon, no va ser fins quan el mariscal va renunciar quan Soubiranne obt\xc3\xa9 finalment la di\xc3\xb2cesi de Belley._NEWLINE_En 1880, sent bisbe de Belley, va decidir fundar una escola secund\xc3\xa0ria a Bourg en Bresse, que portar\xc3\xa0 el seu nom, Institution Saint-Pierre, un orfenat i completa el judici apost\xc3\xb2lic de Jean-Marie Vianney, rector d\'Ars. Set anys m\xc3\xa9s tard, es va retirar a la seva ciutat natal de Ceret, a la seva masia que havia adquirit el 1868, amb el t\xc3\xadtol d\'arquebisbe de Neocaesarea en Ponto "in partibus infedelium". Va patir les seq\xc3\xbceles d\'un accident de cotxe. Va morir el dissabte 17 de juny de 1893 a la masia de Can Llemos\xc3\xad (ara la masia Soubiranne). Monsenyor No\xc3\xabl Gaussail, bisbe de Perpiny\xc3\xa0, celebra la missa funer\xc3\xa0ria. L\'oraci\xc3\xb3 funer\xc3\xa0ria va ser pronunciada pel bisbe de Belley, Monse\xc3\xb1or Louis-Joseph Lu\xc3\xa7on, el successor immediat del prelat mort. Pierre Soubiranne est\xc3\xa0 enterrat al pante\xc3\xb3 familiar a l\'antic cementiri de Ceret.'